Jetset

Jetset eller jetsett, grunnbetydning «de som bruker jetfly»,«jetsett», NAOB er et journalistisk og sosiologisk uttrykk som oppstod på 1950-tallet for å beskrive en internasjonal gruppe av meget velstående trend- og moteskapende mennesker som omgås hverandre. Begrepet hadde sammenheng med at jetfly ble introdusert på denne tiden og at det opprinnelig bare var de rikeste som hadde råd til å benytte denne formen for transport fra det ene eksotiske reisemålet eller evenementet til det neste.

Jetsetterne var de første som dro på en hastig helgetur fra USA til Paris eller fløy til Roma bare for å være med på en fest. Federico Fellini fanget fenomenet i sin film Det søte liv i 1960. Begrepets eksklusivitet bleknet på 1960-tallet, og ytterligere med oljekrisen på 1970-tallet. Det fikk en viss renessanse ved introduksjonen av overlydsflyet Concorde i transatlantisk trafikk i 1977.

 Bakgrunn 
Begrepet ble introdusert i 1949 og reflekterte en livsstil som involverte å reise fra ett stilig eller eksotisk sted til et annet med jetfly. Med demokratiseringen av flyreiser har det blitt erstattet i det minste delvis av begrepet «glitterati» (de berømte, rike og attraktive),«glitterati», Merriam-Webster som reflekterer en større vekt på kjendisstatus, som å bli sett og forfulgt av paparazzier, og mindre på reisemote.

Begrepet «jetsett» tilskrives Igor Cassini, en reporter for New York Journal-American som skrev en sladderspalte under pseudonymet «Cholly Knickerbocker».Vallance, Tom (20. mars 2006): «Oleg Cassini - Obituaries», The Independent. Arkivert fra originalen 5. april 2008. Sitat: «[Oleg Cassini] and his younger brother Igor (who became the Hearst newspaper gossip columnist 'Cholly Knickerbocker' and coined the phrase 'jet set')...» «Jet set - Definition, Meaning & Synonyms», Vocabulary.com Han var en yngre bror av motedesigneren Oleg Cassini. Et annet begrep som var i omløp på begynnelsen av 1960-tallet var «Beautiful People»,Vogue, 15. february 1964, s. 49; The Ladies Home Journal, september 1970, s. 81, bemerket av Barry Popik, [https://barrypopik.com/blog/beautiful_people Beautiful people. en periode som tilsvarer konsept om «glitterati» med det som senere ble «supermodeller, kjendiser og sosietetskvinner», der utseende, ungdom og attraktive aktiviteter dominerte over rikdom og høy sosial status.

Passasjerer med jetfly på 1950-tallet ble primært markedsført til overklassen, men introduksjonen resulterte etter hvert i en betydelig demokratisering av flyreiser. Selv om begrepet jetsett fortsatt finnes i vanlig språkbruk, er den bokstavelige betydningen av de som reiser med jetfly ikke lenger anvendelig som sådan.Niemietz, Kristian (19. desember 2013): «In praise of cheap flights», Spiked. Arkivert fra originalen 17. september 2018. Sitat: «...air travel has been transformed from a luxury good to a mass-market product.»

 Referanser 

 Litteratur 
 Amory, Cleveland (1960): Who Killed Society? New York: Harper. OCLC 419736.
 Wilkes, Roger (2003): Scandal: a Scurrilous History of Gossip. London: Atlantic. ISBN 978-1-903809-82-2.

Kategori:Rikdom
Kategori:Engelske ord og uttrykk